Moštvo je v Formuli 1 osvojilo 38 točk (po sedanjem sistemu točkovanja bi jih bilo dosti več). Dobro polovico vseh točk je za Minardi osvojil prvi dirkač, Pierluigi Martini. Martini je tudi moštvu priboril edini štart iz prve vrste in vodstvo na dirki za en krog v sezoni 1989. Kljub temu pa moštvu ni nikoli uspelo osvojiti stopničk, trikrat pa so prišli do četrtega mesta, dvakrat Martini (Velika nagrada San Marina 1991 in Velika nagrada Portugalske 1991) enkrat pa Christian Fittipaldi (Velika nagrada Južne Afrike 1993).